cyanic-selkie/wikianc huggingface dataset:
নীনা গুপ্তা
নীনা গুপ্তা (नीना गुप्ता; জন্ম: ৪ জুলাই, ১৯৫৯) দিল্লিতে জন্মগ্রহণকারী প্রথিতযশা ভারতীয় প্রমিলা চলচ্চিত্র ও টেলিভিশন অভিনেত্রী এবং পরিচালক-নির্মাতা। ‘ওহ চকরি’ চলচ্চিত্রে অভিনয় করে সেরা সহঃ অভিনেত্রী বিভাগে ১৯৯৪ সালের জাতীয় চলচ্চিত্র পুরস্কারে ভূষিত হন। ভারতীয় বাণিজ্যধর্মী চলচ্চিত্রে জনপ্রিয়তা পেলেও অরবিন্দন ও শ্যাম বেনেগালের ন্যায় শিল্পধর্মী চলচ্চিত্র নির্মাণেও যথেষ্ট সুখ্যাতি অর্জন করেছেন। শ্রীমান শ্রীমতি টেলিভিশন ধারাবাহিকে অতিথি শিল্পী হিসেবে উপস্থিত হয়েছেন। ‘উইকেস্ট লিঙ্ক’, ‘কমজোর কাদি কৌনের’ ন্যায় টেলিভিশন কুইজ শোতেও তিনি উপস্থাপনা করেছেন।
আর. এন. গুপ্তের সন্তান তিনি। সানাওয়ারের লরেন্স স্কুলে অধ্যয়ন করেন। সংস্কৃত বিষয়ে স্নাতকোত্তর ডিগ্রী লাভ করেন। এরপর একই বিষয়ে এম.ফিল করেন।
অভিনয় কর্ম
গুপ্তা বেশ কয়েকটি আন্তর্জাতিক চলচ্চিত্রে অংশগ্রহণ করেছেন। তন্মধ্যে, ১৯৮২ সালের গান্ধী চলচ্চিত্রে তিনি মহাত্মা গান্ধীর নাতনীর চরিত্রে অভিনয় করেছেন। এছাড়াও, মার্চেন্ট আইভোরি ফিল্মসের দ্য ডিসিভার্স (১৯৮৮), মির্জা গালিব (১৯৮৯), ইন কাস্টোডি (১৯৯৩), কটন মেরি (১৯৯৯) অন্যতম।
১৯৯৩ সালে খলনায়ক চলচ্চিত্রে মাধুরী দীক্ষিতের সাথে অভিনয় করে। ঐ চলচ্চিত্রের জনপ্র্রিয় গান ‘চোলি কি পিছে’ গানে তার অংশগ্রহণ ছিল। টেলিফিল্ম ‘লাজোয়ান্তি’ ও ‘বাজার সীতারাম’ (১৯৯৩) তিনি নির্মাণ করেন। তন্মধ্যে, বাজার সীতারাম ১৯৯৩ সালে সেরা প্রথম নন-ফিচার চলচ্চিত্র বিভাগে জাতীয় চলচ্চিত্র পুরস্কার লাভ করে।
বাতিন
বাতিন (باطن) শব্দের আক্ষরিক অর্থ- "ভিতর", "অভ্যন্তরীণ", "লুকানো" ইত্যাদি। উদাহরণস্বরূপ, কুরআনের বাহ্যিক বা আপাত অর্থে, যহিরের বিপরীতে একটি লুকানো অর্থও আছে। সুফিরা বিশ্বাস করে যে প্রত্যেক ব্যক্তির আত্মার জগতে একটি বাতিন আছে। ইহা ব্যক্তির অভ্যন্তরীণ সত্ত্বা; যখন আধ্যাত্মিক পথপ্রদর্শকের আলো দ্বারা শুদ্ধ করা হয়, তখন তা আধ্যাত্মিকভাবে উন্নীত হয়। এই ধারণা লুকানো আল্লাহর গুণাবলীর সাথে সংযুক্ত, যাকে দেখা যায় না কিন্তু জীবনের প্রতিটি ক্ষেত্রে বিদ্যমান।
বৃহত্তর অর্থে, এটি সকল অস্তিত্বের অন্তর্নিহিত অর্থ বা বাস্তবতা, যহির রূপ জগৎ এবং আপাত অর্থ।
মিটিং অ্যাট নাইট
"মিটিং অ্যাট নাইট" রবার্ট ব্রাউনিং রচিত একটি ভিক্টোরিয়ান ইংরাজী সাহিত্যের প্রেমের কবিতা। ১৮৪৫ সালে রচিত ড্রামাটিক রোমান্সেস অ্যাণ্ড লিরিক্স নামক প্রকৃত কবিতাটিতে "রাত্রি" ও "প্রভাত" নামক দুটি অংশ ছিল। ১৮৪৯ সালে,কবি ওই দুটি অংশকে দুটি ছোটো কবিতায় বিভক্ত করেন - "মিটিং অ্যাট নাইট" ও "পার্টিং অ্যাট মর্নিং"।
কবিতাটি (১৮৪৫ এর অন্যান্য সংগ্রহের সাথে সদৃশ) ব্রাউনিং ও তাঁর ভবিষ্যতের স্ত্রী এলিজাবেথ ব্যারেটের বিবাহের পূর্বের প্রেম ও সাক্ষাতের সময় রচিত হয়েছে। কেনেডি ও হেয়ার কবিতাটিকে বর্ণনা করেছিলেন যে বর্তমান সময় পর্যন্ত ব্রাউনিং রচিত এটি "সর্বাধিক কামুক কবিতা"।
পটভূমি
এলিজাবেথ ব্যারেটের দূরসম্পর্কের একজন খুড়তুতো ভাই জন কেনিয়ন,ব্যারেটের ১৮৪৪ সালের কবিতাগুলির একটি খসড়া রবার্ট ব্রাউনিংয়ের বোন সারিয়ানা ব্রাউনিংকে উপহার দেন। কবিতার একটি অংশে নিজের নাম খুঁজে পাওয়ার পর ১৮৪৫ সারের ১০ জানুয়ারি ব্রাউনিং ব্যারেটকে একটি চিঠি লেখেন। চিঠির উত্তর পাওয়ার পরই,ব্রাউনিং ড্রামাটিক রোমান্সেস অ্যাণ্ড লিরিক্স এর কবিতা ও নাটকগুলির প্রুফ সংশোধন করতে তাঁর কাছে পাঠান।
ড্রামাটিক রোমান্সেস অ্যাণ্ড লিরিক্স এর কবিতাগুলি দুটি বা তিনটি অংশে বিভক্ত করা হয়েছে যার মধ্যে দুটি প্রেমের কবিতা "রাত্রি" ও "দিবস" একে অপরের পরিপূরক। কেনেডি ও হেয়ার এই দুটি কবিতাকে বর্ণনা করেছেন "একটি সংক্ষিপ্ত নাটকীয় বর্ণনা যেটি নিশ্চিতভাবে ভালোবাসার প্রতি একজন পুরুষের আচরণভঙ্গি প্রতিফলিত হচ্ছে।"
বিষয়বস্তু
কবিতাটিতে চিত্রের সৌন্দর্য ও জীবনের কার্যকলাপের মধ্যে বৈপরীত্য স্পষ্ট হয়েছে;কেউ একজন প্রকৃতির সৌন্দর্য উপভোগ ও একসঙ্গে ও জীবনের বাস্তবতা উপলব্ধি করতে পারবে না।
এটির পরবর্তী কবিতা "পার্টিং অ্যাট মর্নিং" নৌকাযাত্রাকারী পুরুষকে গুণান্বিত করার জন্য "সর্বনামস্বরূপ উৎস" ব্যবহার করে। কবিতাটি কখনোই দুজন প্রেমিক-প্রেমিকার পরিচয় প্রকাশ করে না। কবিতাটি ABCCBA DEFFED মিত্রাক্ষর ছন্দ অনুসরণ করে।
সমাদর
কবিতাটির দুটি প্রকাশিত কাহিনী রয়েছে:একটি এফ.আর. লিভিস দ্বারা এবং অন্যটি রোনাল্ড কার্টার ও ওয়াল্টার নাশ দ্বারা। কেনেডি ও হেয়ারের মতে, এলিজাবেথ ব্যারেটের প্রতি ব্রাউনিংয়ের অত্যন্ত ভালোবাসাই তাকে "তাঁর রচিত সর্বাধিক কামুক কবিতাটি" লিখতে চালিত করেছিল।"
কাজী রিটন
কাজী আবু বকর সিদ্দিকী, যিনি কাজী রিটন নামে বেশি পরিচিত ; (জন্ম: ১৭ জানুয়ারী, ১৯৭৭) তিনি একজন বাংলাদেশী প্রযোজক, অভিনেতা, লেখক এবং পরিচালক। তিনি চলচ্চিত্র এবং টেলিভিশন প্রযোজনা সংস্থা ব্ল্যাক অ্যান্ড হোয়াইট -এর স্বত্বাধিকারী। বর্তমানে তিনি বাংলাদেশের টেলিভিশন ও ডিজিটাল প্রোগ্রাম প্রডিউসারস অ্যাসোসিয়েশনের কার্যনির্বাহী সদস্য হিসেবে দায়িত্ব পালন করছেন।
প্রাথমিক জীবন
কাজী রিটন ১৯৭৭ সালের ১৭ জানুয়ারি বাংলাদেশের নাটোরে জন্মগ্রহণ করেন। তার পিতা কাজী আব্দুর রশীদ এবং মা সেলিনা বানু।
কর্মজীবন
কাজী রিটন ১৯৯৮ সালে মাত্র আট হাজার টাকা পকেটে নিয়ে ঢাকায় আসেন। সে সময় তিনি অভিনেতা হিসেবে থিয়েটারে এবং সহকারী পরিচালক হিসেবে টিভি মিডিয়ায় কাজ শুরু করেন। পরবর্তীতে ২০০০ সাল থেকে ফিল্ম ও টিভি মিডিয়াতে তিনি নিয়মিত ভাবে কাজ করে যাচ্ছেন। অভিনেতা হিসেবে তিনি বেশ কিছু ধারাবাহিক ও টিভি নাটকে কাজ করেছেন, যেমন ‘দৌড়’ (২০০৪) বিটিভি (বাংলাদেশ টেলিভিশন, বাংলাদেশের সরকারী টেলিভিশন সংস্থা), ‘বাইনোকুলার’ (২০০৫) এনটিভি, ‘গ্রহ কন্যা’ (২০০৬) এনটিভি, ‘ব্যাচেলর দম্পতি’ (২০০৭) বাংলাভিশন, এবং ‘এ টিম’ (২০১৩) চ্যানেল আই। এছাড়াও তিনি মডেল হিসেবে বেশ কিছু বিজ্ঞাপনে কাজ করেছেন, যার মধ্যে উল্লেখযোগ্য হলো একটেল (মোবাইল নেটওয়ার্ক কোম্পানী), যমুনা ব্যাংক ও বাংলাদেশ বিমান এয়ারলাইনস। ২০০৮ সালে জাতীয় পুরষ্কারপ্রাপ্ত পরিচালক মুরাদ পারভেজ পরিচালিত চলচ্চিত্র ‘চন্দ্রগ্রহণ’ এর মাধ্যমে তিনি প্রথম চলচ্চিত্রে অভিনয়ে পা রাখেন। এই চলচ্চিত্রটি জাতীয় চলচ্চিত্র পুরষ্কার এবং অন্যান্য আরো কিছু পুরষ্কার অর্জন করে।
প্রযোজক
অভিনয়ের পাশাপাশি প্রযোজনা প্রতিষ্ঠান ‘ফাইভ ডট কম’-এর একজন অংশীদার হয়ে রিটন মিডিয়া জগতে একজন প্রযোজক হিসেবে যাত্রা শুরু করেন। সেখানে তার অন্যান্য অংশীদাররা ছিলেন প্রখ্যাত অভিনেত্রী বিজরী বরকতউল্লাহ ও ইপ্সিতা শবনম শ্রাবন্তী, জনপ্রিয় কন্ঠশিল্পী পার্থ বড়ুয়া, এবং চলচ্চিত্র ও নাট্য প্রযোজক তুহিন বড়ুয়া। এই প্রতিষ্ঠানের প্রযোজিত আনিসুল হক রচিত ও এস এ হক অলীক পরিচালিত ধারাবাহিক ‘দ্বিতীয় জীবন’ দর্শক ও সমালোচকদের কাছে দারুনভাবে প্রশংসিত হয়।
বর্তমানে কাজী রিটন তার নিজস্ব প্রতিষ্ঠান ‘ব্ল্যাক অ্যান্ড হোয়াইট’-এর মাধ্যমে নিয়মিতভাবে জনপ্রিয় নাটক ও ধারাবাহিক প্রযোজনা করে যাচ্ছেন, যেমন নাটক ‘ছায়া শিকারী’ (২০২১) মাছরাঙ্গা টেলিভিশন, ‘শহরনামা’ (২০২১) মাছরাঙ্গা টেলিভিশন, ‘খচাই’ (২০২১) বাংলাভিশন, ‘প্রেম ৭১’ (২০২০) মাছরাঙ্গা টেলিভিশন, ‘মনে মনে’ (২০২০) মাছরাঙ্গা টেলিভিশন, ‘গল্প নয়’ (২০২০) এনটিভি, ‘আপা’ (২০১৯) একুশে টেলিভিশন, ‘টম এন্ড জেরী’ (২০১৯) এটিএন বাংলা, ‘ব্যাড ম্যান’ (২০১৯) এশিয়ান টিভি, ‘ওপারে তুমি’ (আরটিভি), ‘সায়েন্সের মেয়ে আটসের ছেলে’ (২০১৮) এটিএন বাংলা, স্বল্পদৈর্ঘ্য চলচ্চিত্র ‘দ্বিধা’ (২০০৭), ‘অন্তরীক্ষ’ (২০০৯), ধারাবাহিক নাটক ‘পরের মেয়ে’ (এনটিভি) (২০২০-২০২১)।
তিনি জাতীয় পুরস্কারপ্রাপ্ত অভিনেতা রিয়াজ এবং পূর্ণিমা অভিনীত ' হৃদয়ের কথা ' (2006) এর সহযোগী প্রযোজক ছিলেন।
ব্যক্তিগত জীবন
কাজী রিটন ২০০৪ সালে মমতাজ আলিয়া আকবরীকে বিয়ে করেন। এই দম্পতির তিনটি কন্যা সন্তান রয়েছে। শিশু অধিকার ও শিক্ষার জন্য রিটন একটি দাতব্য সংস্থা 'কাজী ফাউন্ডেশন' প্রতিষ্ঠা করেন।
এপ্রিল ১৯৭২
এপ্রিল ১৯৭২-এ বিশ্বব্যাপী সংঘটিত ঘটনার সংক্ষিপ্ত-সার।
ইন্তেখাব দিনার
ইন্তেখাব দিনার বাংলাদেশী টেলিভিশন ও চলচ্চিত্র অভিনেতা।
কর্মজীবন
১৯৯৫ সালে, দিনার নাগরিক নাট্য সম্প্রদায়ে যোগদান করেন। তিনি "নুরুল দিনের সারজীবন", "ওচলাইতন", "মৃত্যু সংবাদ", "গ্যালিলিও", "দেওয়ান গাজীর কিস্সা", "শঙ্খ চিল" সহ একাধিক মঞ্চনাটকে অভিনয় করেছিলেন।
দিনার সালাউদ্দিন লাভলু পরিচালিত "ঘোর" নাটকে অভিনয় করে টেলিভিশন নাটকে আত্মপ্রকাশ করেন।
এছাড়াও তিনি চলচ্চিত্রেও অভিনয় করেছেন। প্রথম অভিনয় করেন তৌকীর আহমেদের জয়যাত্রায়, এরপর বাদল রহমানের ছানা ও মুক্তিযুদ্ধ, বদরুল আনাম সৌদের খণ্ডগল্প ’৭১, তামিম নূরের ফিরে এসো বেহুলা' ও মুরাদ পারভেজের বৃহন্নলা চলচ্চিত্রে।
ব্যক্তিগত জীবন
তিনি ২০১৩ সালে অভিনেত্রী বিজরী বরকতুল্লাহ কে বিবাহ করেন।
থোটি
থোটি ভারতের তফসিলি উপজাতিগুলির মধ্যে একটি। ১৯৯১ সালে ভারতের আদমশুমারি অনুসারে ৩,৬৫৪টি থোটি রিপোর্ট করা হয়েছিল। ২০০১ সালে থোটির জনগণনার সংখ্যা ছিল ২,০৭৪।
থোটিরা অন্ধ্রপ্রদেশে প্রধানত আদিলাবাদ জেলা, ওয়ারঙ্গল জেলা, নিজামবাদ জেলা এবং করিমনগর জেলায় বাস করে।
থোতিরা গোন্ডি ভাষার একটি উপভাষায় কথা বলে।
রজনী রাই
রজনী রাই হলেন পুদুচেরির প্রাক্তন লেফটেন্যান্ট গভর্নর। তিনি এপ্রিল ১৯৯৮ থেকে জুলাই ২০২০ পর্যন্ত গভর্নর ছিলেন। তিনি মহারাষ্ট্রের নাগপুরের বাসিন্দা। তিনি ভারতীয় জন সংঘ এবং ভারতীয় জনতা পার্টির সদস্য ছিলেন।
চার্লস ম্যাকিন্টশ
চার্লস ম্যাকিন্টশ (ইংরেজি: Charles Macintosh) (এফ আর এস) (২৯ ডিসেম্বর ১৭৬৬ – ২৫ জুলাই ১৮৪৩) একজন স্কটিশ রসায়নবিদ এবং জলনিরোধী / পানিনিরোধী বস্ত্রের উদ্ভাবক। "ম্যাকিন্টশ" (Mackintosh; এই ভিন্ন বানানটিই বর্তমানে প্রচলিত) নামের বর্ষাতিগুলি তাঁর নামেই নামকরণ করা হয়।
জীবনী
চার্লস ম্যাকিন্টশ স্কটল্যান্ডের গ্লাসগো শহরে জন্মগ্রহণ করেন। তার বাবার নাম জর্জ ম্যাকিন্টশ এবং মায়ের নাম ম্যারি মুর। তিনি শুরুতে অফিসের কেরানি হিসেবে চাকরি করেন। ১৭৯০ সালে তিনি গ্লাসগোর এক ব্যবসায়ী আলেকজান্ডার ফিশারের মেয়ে ম্যারি ফিশারকে বিয়ে করেন। তাদের এক পুত্রসন্তান হয়, যার নাম ছিল জর্জ ম্যাকিন্টশ।
চার্লস ম্যাকিন্টশ তার অবসর সময়ের পুরোটাই বিজ্ঞানের পেছনে, বিশেষ করে রসায়নবিদ্যার পেছনে ব্যয় করেন। বিশ বছর বয়স হবার আগেই তিনি কেরানির চাকরি ছেড়ে দেন এবং রাসায়নিক পদার্থ উত্‌পাদরশিল্পে জড়িয়ে পড়েন। তিনি এই শিল্পে খুবই সফল হন। এসময় তিনি বিভিন্ন রাসায়নিক পদার্থ উত্‌পাদনের বিভিন্ন প্রক্রিয়া উদ্ভাবন করেন। আলকাতরার একটি উপজাত দ্রব্য ন্যাপথা নিয়ে পরীক্ষা-নিরীক্ষা করতে গিয়ে তিনি জলনিরোধী বস্ত্র উদ্ভাবন করতে সক্ষম হন। তার লিখে যাওয়া প্যাটেন্টে তিনি বর্ণনা করেন কীভাবে দুই স্তর বস্ত্রকে প্রাকৃতিক রাবারের মাধ্যমে জোড়া লাগিয়ে এই জলনিরোধী বস্ত্র তৈরি সম্ভব। এক্ষেত্রে ন্যাপথা রাবারকে দ্রবীভূত করতে সাহায্য করে। রসায়নে বিভিন্ন উদ্ভাবন ও আবিষ্কারের জন্য ১৮২৩ সালে চার্লস ম্যাকিন্টশকে যুক্তরাজ্যের রয়াল সোসাইটির ফেলো নির্বাচিত করা হয়।
আরও পড়ুন
National Biography]], Oxford University Press, 2004 (Subscription or library card required for online edition)
ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো
ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো (১৯১৪-১৯৫২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম আ-ম্দো-ঝ্বা-দ্মার  উপাধিধারী বৌদ্ধ লামা ছিলেন।
সংক্ষিপ্ত জীবনী
ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো ১৯১৪ খ্রিষ্টাব্দে তিব্বতের আমদো অঞ্চলের আ-রিগ নামক স্থানে এক যাযাবর পরিবারে জন্মগ্রহণ করেন। তার পিতার নাম ছিল র্মা-র্গ্যাল-দোন-গ্রুব  এবং মাতার নাম ছিল ত্শে-রিং-স্ক্যিদ । ছয় বছর বয়সে তাকে দ্গে-'দুন-ব্স্তান-'দ্জিন-র্গ্যা-ম্ত্শো  নামক চতুর্থ আ-ম্দো-ঝ্বা-দ্মার  উপাধিধারী বৌদ্ধ লামার পুনর্জন্ম রূপে চিহ্নিত করা হয়। শৈশবে তাকে দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস  বৌদ্ধবিহারে শিক্ষাদান করা হয়। এগারো বছর বয়স থেকে তিনি লা-মো-ব্দে-ছেন  বৌদ্ধবিহারে ব্লো-ব্জাং-রাব-র্গ্যাস  নামক এক ভিক্ষুর নিকট মধ্যমক, প্রজ্ঞাপারমিতা, অভিধর্ম, বিনয় ও প্রমাণ সম্বন্ধে শিক্ষালাভ করেন। পরবর্তীকালে ব্লা-ব্রাং-ব্ক্রা-শিস-'খ্যিল  বৌদ্ধবিহারে 'জিগ্স-মেদ-'ফ্রিন-লাস-র্গ্যা-ম্ত্শো  নামক এক বৌদ্ধ ভিক্ষুর নিকট তিনি শিক্ষালাভ করেন ও ভিক্ষুর শপথ গ্রহণ করেন। চব্বিশ বছর বয়সে তিনি দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস বৌদ্ধবিহারের চতুর্থ প্রধানের দায়িত্ব লাভ করেন।
শারফুদ্দিন আহমেদ
শারফুদ্দিন আহমেদ (জন্ম: ৭ অক্টোবর ১৯৫৬) একজন বাংলাদেশী চক্ষুরোগ বিশেষজ্ঞ। তিনি বঙ্গবন্ধু শেখ মুজিব মেডিকেল বিশ্ববিদ্যালয়ের (বিএসএমএমইউ) কমিউনিটি অফথালমোলজি বিভাগের অধ্যাপক এবং বিশ্ববিদ্যালয়টির বর্তমান উপাচার্য। এই পদে নিয়োগ লাভের পূর্বে তিনি বিএসএমএমইউ এর উপ-উপাচার্য (প্রশাসন) এবং বাংলাদেশ মেডিক্যাল অ্যাসোসিয়েশনের (বিএমএ) মহাসচিব হিসেবে দায়িত্ব পালন করেন।
প্রারম্ভিক জীবন ও শিক্ষা
শারফুদ্দিন আহমেদ গোপালগঞ্জের কাশিয়ানী উপজেলার খায়েরহাট গ্রামে ১৯৫৬ সালের ৭ অক্টোবর জন্মগ্রহণ করেন। তারা বাবা শামসুদ্দিন আহমেদ এবং মা হোসনে আরা বেগম।
তিনি গোপালগঞ্জের কাশিয়ানী জি. সি. পাইলট উচ্চ বিদ্যালয় থেকে ১৯৭২ সালে এসএসসি এবং ফরিদপুরের সরকারি রাজেন্দ্র কলেজ থেকে ১৯৭৪ সালে এইচএসসি পাস করেন। তিনি বরিশালে অবস্থিত শের-ই-বাংলা মেডিকেল কলেজ (শেবাচিম) থেকে ১৯৮২ সালে এমবিবিএস ডিগ্রি লাভ করেন।
শারফুদ্দিন আহমেদ তৎকালীন ইনস্টিটিউট অব পোস্ট গ্রাজুয়েট মেডিসিন এন্ড রিসার্চ (বর্তমানে বিএসএমএমইউ) থেকে ১৯৮৫ সালে অফথালমোলজিতে ডিপ্লোমা এবং বঙ্গবন্ধু শেখ মুজিব মেডিকেল বিশ্ববিদ্যালয় থেকে ২০০৪ সালে একই বিষয়ে এমএস ডিগ্রি অর্জন করেন।
কর্মজীবন
শারফুদ্দিন আহমেদ ১৯৮২ সালে সহকারী সার্জন হিসেবে সরকারি চাকরিতে যোগদান করেন। তিনি দেশের বিভিন্ন মেডিকেল কলেজ ও হাসপাতালে মেডিকেল অফিসার, রেসিডেন্ট সার্জন ও রেজিস্ট্রার হিসেবে দায়িত্ব পালন করেছেন। তিনি ১৯৯১ সালে সহকারী অধ্যাপক (চক্ষু) হন এবং ১৯৯৮ সাল পর্যন্ত একই পদে নিয়োজিত ছিলেন।
১৯৯৮ সালের ২৪ শে মার্চ তিনি তৎকালীন ইনস্টিটিউট অব পোস্ট গ্রাজুয়েট মেডিসিন এন্ড রিসার্চ (আইপিজিএমআর) এ সহকারী অধ্যাপক (চক্ষু) হিসেবে যোগদান করেন। ১৯৯৮ সালের ৩০ এপ্রিল আইপিজিএমআর বঙ্গবন্ধু শেখ মুজিব মেডিকেল বিশ্ববিদ্যালয়ে উন্নীত হয়। তিনি ২০০১ সালে বিএসএমএমইউ এর চক্ষু বিজ্ঞান বিভাগের সহযোগী অধ্যাপক ও ২০০৯ সালে অধ্যাপক পদে পদোন্নতি লাভ করেন। ২০০৯ থেকে ২০১৩ পর্যন্ত তিনি বিভাগটির সভাপতি ছিলেন।
বিএসএমএমইউ-তে কমিউনিটি অফথালমোলজি বিভাগ চালু হলে তিনি নবপ্রতিষ্ঠিত বিভাগটির অধ্যাপক ও সভাপতির দায়িত্ব গ্রহণ করেন।
অধ্যাপনা ও চিকিৎসা সেবা প্রদানের পাশাপাশি শারফুদ্দিন বিভিন্ন গুরুত্বপূর্ণ পদে দায়িত্ব পালন করেছেন। তিনি বিএসএমএমইউ এর সিন্ডিকেট ও একাডেমিক কাউন্সিলের সদস্য, প্রিভেনটিভ এন্ড সোশ্যাল মেডিসিন অনুষদের ডিন এবং উপ-উপাচার্য (প্রশাসন) সহ বিভিন্ন গুরুত্বপূর্ণ পদে দায়িত্ব পালন করেন।
শারফুদ্দিন আহমেদ ২০২১ সালের ২৯ মার্চ পরবর্তী তিন বছরের জন্য বঙ্গবন্ধু শেখ মুজিব মেডিকেল বিশ্ববিদ্যালয়ের উপাচার্য হিসেবে দায়িত্বভার গ্রহণ করেন।
গবেষণাকর্ম ও প্রকাশনা
শারফুদ্দিন আহমেদ জাতীয় ও আন্তর্জাতিক জার্নালে শতাধিক গবেষণা প্রবন্ধ প্রকাশ করেছেন। তিনি বাংলা ও ইংরেজি ভাষায় চক্ষু বিষয়ক ৫টি গ্রন্থের রচয়িতা।
সদস্যপদ
শারফুদ্দিন বিভিন্ন পেশাজীবী সংগঠনের সক্রিয় সদস্য। তিনি বাংলাদেশ কমিউনিটি অফথালমোলজি সোসাইটি, বাংলাদেশ অকুলোপ্লাষ্টি সার্জন’স সোসাইটি, বাংলাদেশ একাডেমি অব অফথালমোলজি এবং স্বাধীনতা চিকিৎসক পরিষদ, বিএসএমএমইউ-এর সভাপতি, বাংলাদেশ মেডিকেল রিসার্চ কাউন্সিল (বিএমআরসি) এর জ্যেষ্ঠ সহ-সভাপতি, বাংলাদেশ মেডিক্যাল এসোসিয়েশন (বিএমএ) এর মহাসচিব সহ বিভিন্ন সংগঠনে গুরুত্বপূর্ণ পদে দায়িত্ব পালন করেন।
পুরস্কার ও সম্মাননা
চিকিৎসাসেবায় অসাধারণ অবদানের জন্য অধ্যাপক আহমেদ দেশে-বিদেশে বহু পুরস্কার ও সম্মাননা লাভ করেছেন।
ব্যক্তিগত জীবন
ব্যক্তিজীবনে শারফুদ্দিন আহমেদ বিবাহিত। শহীদ সোহ্‌রাওয়ার্দী মেডিকেল কলেজের ডার্মাটোলজি বিভাগের অবসরপ্রাপ্ত অধ্যাপক নাফিজা আহমেদ তার সহধর্মিণী। তাদের তিন পুত্র সন্তান হলেন তাজবীর আহমেদ, তানভীর আহমেদ এবং তাহমিদ আহমেদ সাদাত।
মাসুম খান
মাসুম খান ছিলেন পূর্ববঙ্গের জমিদার। তিনি ভাটি অঞ্চলের অধিপতি মুসা খান মসনদ-ই-আলা র পুত্র ও উত্তরাধিকারী।
উত্তরাধিকার
মুসা খানের পতন ও মুঘলদের নিকট আত্মসমর্পণের জাহাঙ্গীরনগরে তার পরিবারসহ মুঘল সুবাহদারের লোকদের কড়া নজরদারির মধ্য থাকেন। এসময় মাসুম খানের বয়স ছিল মাত্র সাত বছর। মুঘল সুবাহদার  ইবরাহিম খান ফতেহ জঙ্গ এর উদার ও সমঝোতা নীতির ফলে মুসা খান ১৬১৮ খ্রিস্টাব্দে বাংলার অন্যান্য জমিদারসহ বন্দি দশা থেকে মুক্তিলাভ করেন। ১৬২৩ খ্রিস্টাব্দের এপ্রিল মাসে মুসা খানের মৃত্যুর পর ইবরাহিম খান ফতেহ জঙ্গ তাঁর জ্যেষ্ঠপুত্র মাসুম খানকে পিতার জমিদারির উত্তরাধিকারী মনোনীত করেন।
রাজত্ব
মাসুম খান ছিলেন মুঘলদের প্রতি অনুগত জমিদার। মুঘল বাহিনী কর্তৃক হুগলি অবরোধকালে (১৬৩২) মাসুম খান এক বিশাল নৌবহরের অধিনায়ক হিসেবে পর্তুগিজদের বিরুদ্ধে যুদ্ধ পরিচালনা করেন। হুগলি অবরোধের সময় তিনি তার বিশাল নৌবহর নিয়ে শ্রীপুর থেকে সাংক্রাইলের (কলকাতা থেকে ১৬ কিলোমিটার দক্ষিণে) উদ্দেশ্যে রওনা হন। রণ কৌশল হিসবে গঙ্গার প্রবেশমুখ বন্ধ করে দেন। গঙ্গা নদী র অপেক্ষাকৃত কম প্রশস্ত অংশে তিনি তাঁর নৌবহর মোতায়েন করে গঙ্গার উপর কার্যত একটি নৌসেতু গড়ে তোলেন। ১৬৩৬ খ্রিস্টাব্দে মুঘলদের আসাম অভিযানে অংশগ্রহণকারী সেনাপতিদের মধ্যে মাসুম খান অন্যতম ছিলেন। আব্দুল হামিদ লাহোরি রচিত পাদশাহনামা বা বাদশাহনামা গ্রন্থে বর্ণিত সমরনায়কদের তালিকায় মাসুম খানের নাম রয়েছে।
ম্যাডিসন ইয়ং
ম্যাডিসন ইয়ং (লাভল্যান্ড, ওহাইও; সেপ্টেম্বর ২০, ১৯৮০) একজন মার্কিন পর্নোগ্রাফিক অভিনেত্রী, ইরোটিক মডেল, বন্ডেজ মডেল, পরিচালক, যৌন শিক্ষাবিদ, এবং লেখক, তিনি ফেমিনা পোটেনস আর্ট গ্যালারির প্রতিষ্ঠাতা, যা সান ফ্রান্সিসকোতে অবস্থিত একটি আর্ট গ্যালারী।
জীবনী
ম্যাডিসন ইয়াং, টিনা বুচারের মঞ্চের নাম, ১৯৮০ সালের সেপ্টেম্বরে ওহাইও অঙ্গরাজ্যে জন্মগ্রহণ করেছিলেন। তিনি ২৩ বছর বয়সে ২০০৩ সালে একজন অভিনেত্রী হিসেবে পর্ন ইন্ডাস্ট্রিতে আত্মপ্রকাশ করেন। ক্যামেরার সামনে তার সূচনার তিন বছর পর, ইয়াং একজন পরিচালক হিসেবেও তার ভাগ্য পরীক্ষা করতে শুরু করেন, প্রায় শতাধিক চলচ্চিত্রের শুটিং করেছেন, যার মধ্যে অনেকগুলিতে তিনি অভিনয়ও করেন।
নারায়ণ ঘোষ মিতা
নারায়ণ ঘোষ মিতা ছিলেন একজন বাংলাদেশী চলচ্চিত্র পরিচালক। এছাড়াও তিনি প্রযোজনা করেছেন, চিত্রনাট্য লিখেছেন ও কয়েকটি চলচ্চিত্রে অভিনয় করেছেন। তিনি জাতীয় চলচ্চিত্র পুরস্কারের প্রথম আয়োজনে শ্রেষ্ঠ প্রযোজক ও পরিচালক বিভাগে পুরস্কার অর্জন করেন।
কর্মজীবন
মিতা ষাটের দশকে চলচ্চিত্রাঙ্গনে প্রবেশ করে। ১৯৬৮ সালে পারিবারিক টানাপোড়নকে কেন্দ্র করে নির্মাণ করেন এতটুকু আশা চলচ্চিত্রটি। পরের বছর নির্মাণ করেন নীল আকাশের নিচে, যেখানে পারিবারিক বন্ধনকে প্রাধান্য দেওয়া হয়েছে। তার নির্মিত আলোর মিছিল (১৯৭৪) চলচ্চিত্রে মুক্তিযুদ্ধ পরবর্তী বিশৃঙ্খলা ও অনিয়ম তুলে ধরেন। ১৯৭৫ সাল থেকে জাতীয় চলচ্চিত্র পুরস্কার প্রদান শুরু হলে তিনি লাঠিয়াল চলচ্চিত্রের জন্য প্রথম শ্রেষ্ঠ প্রযোজক ও পরিচালক বিভাগে জাতীয় চলচ্চিত্র পুরস্কার অর্জন করেন। এছাড়া তার নির্মিত চলচ্চিত্রের মধ্যে অলংকার, হারানো সুর, সুখের সংসার উল্লেখযোগ্য।
চলচ্চিত্রের তালিকা
নারায়ণ ঘোষ মিতা পরিচালিত উল্লেখযোগ্য চলচ্চিত্রসমূহ
পুরস্কার
জাতীয় চলচ্চিত্র পুরস্কার
তাকপা জনগণ
তাকপা হ'ল মনপা জনগণের একটি ভাষাগত উত্তর উপ-গোষ্ঠী, অন্যদিকে দক্ষিণ উপ-গোষ্ঠীকে শানগ্লা হিসাবে চিহ্নিত করা হয়। তাকপা গোষ্ঠীর মনপা অরুণাচল প্রদেশের তাওয়াং এবং দিরাং, তিব্বতের কুওনা এবং ভুটানের ট্রাশিগাং-এ পাওয়া যায়।
শ্বেত নীল নদ
থাম্ব|300x300পিক্সেল|শ্বেত নীল নদের উপর দিয়ে ব্রিজ
শ্বেত নীল নদ আফ্রিকা অবস্থিত একটি নদী। এটা নীল নদ এর দুই প্রধান উপনদী। একটি এই নদীর নাম বাহিত জল, মাটি, রং থেকে আসে. সঠিক অর্থে "সাদা নীল নদ" বাহ আল জাবাল এবং আনন্দদায়ক আল গজল নদীর সঙ্গম করে না. হ্রদ থেকে উৎপন্ন নীল বোঝায়. বিস্তৃত অর্থে, "সাদা নীল নদ" বলতে ভিক্টোরিয়া হ্রদ থেকে নীল নদের সঙ্গে একীভূত করার নদীর প্রবাহ বোঝায়. এই উচ্চ শেষ নাম দেওয়া হয়েছে, "ভিক্টোরিয়া নীল", "আলবার্তো নীল", এবং তারপর "পর্বত নীল" বা "বাহ, এর-আল-জাবাল". "সাদা নীল নদ" মাঝে মাঝে, ভিক্টোরিয়া হ্রদ, headwaters অন্তর্ভুক্ত হতে পারে, যার মধ্যে সবচেয়ে চূড়া নীল নদ থেকে ২,৩০০ মাইল দূরে ।
নীল নদের উৎস, এবং ইউরোপীয়দের দ্বারা ঊনিশ শতকের অনুসন্ধান মূলত সাদা নীল নদের দিকে একটি নিবদ্ধ ছিল. সাদা নীল নদ এর প্রকৃত উৎস ১৯৩৭ সালে মনোযোগ ছিল না আবিষ্কৃত যখন জার্মান এক্সপ্লোরার, বুখারেস্ট ওয়াল্টার CCG পর্বত তাড়াতাড়ি rodovoe একটি প্রবাহ মধ্যে এটি আবিষ্কার করেছিলেন.
উগান্ডায় শ্বেত নীল নদ
উগান্ডা, সাদা, নীল নদের "ভিক্টোরিয়া নীল" নামে ভিক্টোরিয়া হ্রদ থেকে যোগ লেক আলবার্ট হয় করতে পারেন. সেখানে থেকে দক্ষিণ সুদানের সীমানা, "আলবার্ট নীল নদ" হিসাবে যায়.
উগান্ডায় শ্বেত নীল নদ "ভিক্টোরিয়া নীল" নামে ভিক্টোরিয়া হ্রদ থেকে কিওগা লেক হয়ে লেক অ্যালবার্ট হয়ে যায়। সেখান থেকে দক্ষিণ সুদানের সীমান্ত পর্যন্ত "অ্যালবার্ট নীল" হিসাবে যায়। থাম্ব|295x295পিক্সেল|ভিক্টোরিয়া নীল নদীর মুখের কাছে বুজাগালি জলপ্রপাতে রাফট খেলা
1.1. উগান্ডা, সাদা, নীল. ভিক্টোরিয়া নীল. (Victoria Blue)
থাম্ব|অ্যালবার্ট নীল এর উপর ব্রিজ
অ্যালবার্ট নীল
ভিক্টোরিয়া নীল de জিন, নিনজা, উগান্ডা, ভিক্টোরিয়া, লেক আউটলেট থেকে শুরু. উপন্যাস, পাওয়ার প্ল্যান্ট এবং লেক এর আউটলেট, CIS পাওয়ার প্লান্ট নদী থেকে প্রবাহিত জিন নিনজা, শহর থেকে প্রায় 15 কিলোমিটার 9.3 মাইল নিচে স্ট্রিম এর Bujagali উপর পড়ে যায় এর মাধ্যমে. তারপর, এই নদী, উত্তর-পশ্চিমে উগান্ডা এর মাধ্যমে দেশের কেন্দ্র Canoga দিক লেক থেকে প্রবাহিত হবে, সেখানে ওয়েস্ট আলবার্ট, লেক সাইড.
Karuma জলপ্রপাত, নদী, ক্যাশে সেতু নীচে Murchison জলপ্রপাত ন্যাশনাল পার্ক দক্ষিণ-পূর্ব কোণ প্রবাহ কে অবরুদ্ধ করা হয়েছে. লর্ডস প্রতিরোধের সেনা বিদ্রোহের সময়, তুলো, শিল্প সহায়তা করার জন্য 1963 সালে নির্মিত বৃদ্ধা সেতু শট দিক থেকে মূল কী ছিল. 2009 সালে উগান্ডা সরকার, সেতু, বেশ কয়েক কিলোমিটার উত্তরে, একটি 750 মেগাওয়াট জলবিদ্যুৎ প্রকল্প পরিকল্পনা ঘোষণা করেনি, যা 2016 সালে সম্পূর্ণ হয় জন্য নির্ধারিত ছিল. বিশ্ব ব্যাংক, একটি ছোট 200 মেগাওয়াট বিদ্যুৎকেন্দ্র অর্থায়ন অনুমোদন, তবে, উগান্ডা, তার পক্ষ থেকে করার সিদ্ধান্ত নিয়েছে, একটি বড় প্রকল্প, উগান্ডা, যা অন্ত অর্থায়ন করবে.
আলবার্ট হ্রদে প্রবেশ করার ঠিক আগে, নদী থেকে Murchison পড়ে মাত্র সাত মিটার চওড়া একটি নম্বর, একটি সংক্ষিপ্ত আকারে সংকুচিত হয় ইস্ট আফ্রিকান ফুটা, পশ্চিম শাখা প্রবেশ করে. দড়ি এই নদী কঙ্গো, গণতান্ত্রিক প্রজাতন্ত্এর ব্লু পর্বতমালা, বিপরীতে, আলবার্ট, লেক, প্রবাহ হয়.
যোগব্যায়াম হ্রদ থেকে, লেক আলবার্ট নদীর প্রসারিত করে, কখনও "যোগ ব্লু" বলা হয়থাম্ব|অ্যালবার্ট নীল এর উপর ব্রিজ
যোগব্যায়াম হ্রদ থেকে, লেক আলবার্ট নদীর প্রসারিত করে, কখনও "যোগ ব্লু" বলা হয়
নীলনদ (আরবি: النيل আন-নীল, মিশরীয় আরবি উপভাষায় el neil; প্রাচীন মিশরীয় ভাষা ইতেরু), আফ্রিকা মহাদেশের একটি নদী। এটি বিশ্বের দীর্ঘতম নদী। এর দুইটি উপনদী রয়েছে, শ্বেত নীল নদ ও নীলাভ নীল নদ। এর মধ্যে শ্বেত নীল নদ দীর্ঘতর। শ্বেত নীল নদ আফ্রিকার মধ্যভাগের হ্রদ অঞ্চল হতে উৎপন্ন হয়েছে। এর সর্বদক্ষিণের উৎস হল দক্ষিণ রুয়ান্ডাতে ২°১৬′৫৫.৯২″ দক্ষিণ ২৯°১৯′৫২.৩২″ পূর্ব, এবং এটি এখান থেকে উত্তর দিকে তাঞ্জানিয়া, লেক ভিক্টোরিয়া, উগান্ডা, ও দক্ষিণ সুদানের মধ্য দিয়ে প্রবাহিত হয়েছে। নীলাভ নীল নদ ইথিওপিয়ার তানা হ্রদ হতে উৎপন্ন হয়ে পূর্ব দিকে প্রবাহিত হয়ে সুদানে প্রবেশ করেছে। দুইটি উপনদী সুদানের রাজধানী খার্তুমের নিকটে মিলিত
দেশসমূহ=
ইথিওপিয়া, সুদান, মিশর, উগান্ডা, গণতহযিক কঙ্গো প্রজাতন্ত্র, কেনিয়া, তানজানিয়া, রুয়ান্ডা, বুরুন্ডি, দক্ষিণ সুদান, ইরিত্রিয়া
নগরসমূহ=
Jinja, জুবা, খার্তুম, কায়রো
Primary source
White Nile
২,৭০০ মিটার (৮,৮৫৮ ফিট)
০২°১৬′৫৬″ দক্ষিণ ০২৯°১৯′৫৩″ পূর্ব
Blue Nile
- location=
Lake Tana, Ethiopia
- স্থানাঙ্=ক
১২°০২′০৯″ উত্তর ০৩৭°১৫′৫৩″ পূর্ব
উত্স জনতা
মোহনা=
- অবস্থান
Mediterranean Sea, Egypt
- উচ্চতা=
০ মিটার (০ ফিট)
৩০°১০′ উত্তর ০৩১°০৬′ পূর্ব [১]
দৈর্ঘ্য=
৬,৮৫৩ কিলোমিটার (৪,২৫৮ মাইল)
প্রস্থ=
২.৮ কিলোমিটার (২ মাইল)
অববাহিকা
৩৪,০০,০০০ বর্গকিলোমিটার (১৩,১২,৭৪৭ বর্গমাইল)
প্রবাহ=
- গড়
২,৮৩০ m³/s (৯৯,৯৪১ ft³/s)
অন্তর্দেশীয় জলপথ
হোয়াইট নীল হ্রদ আলবার্ট (আফ্রিকা) থেকে জেবেল আউলিয়া বাঁধ হয়ে খার্তুমে নৌ-চলাচলযোগ্য নৌপথ, কেবল যুবা ও উগান্ডার মধ্যে নদীর চলাচল বা চ্যানেলের প্রয়োজন এটি চলাচল করতে। বছরের কিছু অংশে গামবেলা, ইথিওপিয়া এবং দক্ষিণ সুদানের ওয়াও পর্যন্ত নদীগুলি চলাচল করতে পারে।
তথ্যসূত্র
ভূগোলOgraphy, omline , book etc.
খরমুজ
খরমুজ বা ফুটি গ্রীষ্মকালের এক সুস্বাদু আর খাদ্যগুণে ভরপুর একটি ফল। খরমুজ গ্রীষ্মে খাওয়ার জন্য একটি মিষ্টি, মাংসল এবং সরস ফল। এটি যেমন সুস্বাদু ঠিক তেমনি এটিতে প্রচুর পরিমাণে জল থাকে। ভারতে ব্যাপক ভাবে চাষ হয়ে থাকে খরমুজ এবং অধিকাংশ অঞ্চলের মানুষজনই এটি খেতে পছন্দ করে। শরীরের জন্য বড়ই উপকারী কারণ এই ফলে রয়েছে প্রচুর পরিমানে প্রোটিন, ভিটামিন ও খনিজ। এটি ভিটামিন সি এবং বিটাক্যারোটিন সমৃদ্ধ এবং বিভিন্ন রোগ প্রতিরোধ ক্ষমতা বাড়িয়ে তুলতে সহায়তা করে। পাকা এবং কাঁচা দুভাবেই পরিবেশন করা হয়।
নিউ ব্রান্সউইক
220px|থাম্ব|নিউ ব্রান্সউইক নিউ ব্রান্সউইক (Nouveau-Brunswick; কানাডীয় ফরাসি উচ্চারণ: ) হচ্ছে কানাডার পূর্ব উপকূলে অবস্থিত তিনটি উপকূলবর্তী প্রদেশের অন্যতম একটি ।
ইউরোপের তুলনামূলকভাবে নিকটবর্তী, নিউ ব্রান্সউইক উত্তর আমেরিকার প্রথম স্থানগুলির মধ্যে একটি যেগুলো ১৬০০-এর গোড়ার দিকে ফরাসিরা আবিষ্কার করে এবং সেগুলোতে বসতি স্থাপন শুরু করে, যেগুলো আকাদিয়া এর উপনিবেশ হিসেবে বেশিরভাগ উপকূলীয় এবং মেইন এর বেশির ভাগ উপনিবেশ স্থাপন করেছিল। এলাকাটি ব্রিটিশ ও ফরাসি সাম্রাজ্যের বৈশ্বিক সংঘাতের মধ্যে ধরা পড়ে এবং ১৭৫৫ সালে নোভা স্কোশিয়ার অংশ হয়ে ওঠে, ১৭৮৪ সালে আমেরিকার বিপ্লবী যুদ্ধ থেকে শরণার্থীদের আগমন ঘটানোর পরে।
১৭৮৫ সালে, সেন্ট জন কানাডার প্রথম অন্তর্ভুক্ত শহর হয়ে ওঠে। একই বছর, নিউ ব্রান্সউইক বিশ্ববিদ্যালয় উত্তর আমেরিকার প্রথম বিশ্ববিদ্যালয়গুলির একটিি হয়ে ওঠে। লগিং, জাহাজ নির্মাণ, এবং সংশ্লিষ্ট কার্যক্রমের কারণে প্রদেশটি ১৮০০-এর দশকের প্রথম দিকে সমৃদ্ধ হয়েছিল। সেন্ট জন এবং মিরমাইচি অঞ্চলগুলিতে আইরিশ অভিবাসনের স্রোতের কারণে জনসংখ্যার তরিৎ বৃদ্ধি ঘটেছে,মধ্য শতাব্দীতেই জনসংখ্যা প্রায় এক মিলিয়নের একচতুর্থাংশ পর্যন্ত পৌঁছায়। ১৮৬৭ সালে নিউ ব্রান্সউইক কানাডার চার প্রতিষ্ঠাতা প্রদেশ নোভা স্কোশিয়া, কেবেক, এবং অন্টারিও প্রদেশের পাশাপাশি একটি ছিল।
কনফেডারেশনের পর, কাঠের জাহাজনির্মাণ এবং গাছ কাটার ও চেরাইয়ের কাজের শিল্প নষ্ট হয়ে যায়, যদিও রক্ষণশীল নীতি নিউ ইংল্যান্ডের সাথে ঐতিহ্যগত অর্থনৈতিক নিদর্শনগুলির মধ্যে বিঘ্ন ঘটায় । ১৯০০ সালের মাঝামাঝি সময় নিউ ব্রান্সউইক কানাডার সবচেয়ে দরিদ্র অঞ্চলে পরিণত হয়, কিন্তু এটি ফেডারেল ট্রান্সফার পেমেন্ট এবং গ্রামীণ এলাকার জন্য উন্নত সহায়তার কারণে কিছুটা হ্রাস পেয়েছে।
২০০২ সালের হিসাবে, প্রাদেশিক মোট দেশজ উৎপাদন নিম্নরূপ উদ্ভূত হয়েছিল: সেবা (প্রায় অর্ধেক সরকারি সেবা ও জনসাধারণের প্রশাসন) ৪৩%; নির্মাণ, উৎপাদন, এবং বিবিধ ২৪%; আবাসন ভাড়া ১২%; পাইকারি এবং খুচরা ১১%; কৃষি, বন, মাছ ধরার, শিকার,খনন, তেল ও গ্যাস নিষ্কাশন ৫%; পরিবহন ও গুদামজাতকরন ৫% ।
কানাডার সংবিধান অনুযায়ী নিউ ব্রান্সউইক কানাডার একমাত্র দ্বিভাষিক প্রদেশ। জনসংখ্যার প্রায় দুই তৃতীয়াংশ নিজেদেরকে ইংরেজি ভাষী এবং এক তৃতীয়াংশ নিজেদেরকে ফরাসি ভাষী হিসেবে দাবি করে। সামগ্রিক জনসংখ্যার এক তৃতীয়াংশ নিজেদেরকে দ্বিভাষিক হিসাবে অভিহিত করে। কানাডায় আংশিকভাবে, জনসংখ্যার মাত্র অর্ধেক শহুরে এলাকায় বসবাস করে, বেশিরভাগই রাজধানী ফ্রেডেরিকটন, বৃহত্তর মঙ্কটন এবং বৃহত্তর সেন্ট জন অঞ্চলে বসবাস করে।
অন্যান্য উপকূলবর্তী প্রদেশের মত, নিউ ব্রান্সউইক এর ভূখণ্ড বেশিরভাগই বনভূমিগুলির উপরিভাগে অবস্থিত, যা বেশিরভাগ ভূ-তাত্ত্বিক উপকূলের চেয়ে অনেক বেশি এবং একে দেয় একটি কঠোর জলবায়ু । নিউ ব্রান্সউইকের ৮৩% বনভূমি এলাকা, এবং অন্যান্য উপকূলবর্তী প্রদেশের থেকে কম ঘন-জনবহুল।
পর্যটন খাতে ৯% শ্রম শক্তি প্রত্যক্ষ বা পরোক্ষভাবে জড়িত। জনপ্রিয় গন্তব্যস্থল গুলোর অন্যতম হল: ফান্ডে ন্যাশনাল পার্ক এবং হোপওয়েল রকস, কোচিবউইগ্যাক ন্যাশনাল পার্ক এবং রুজভেল্ট ক্যাম্পোবেলস ইন্টারন্যাশনাল পার্ক। ২০১৩ সালে, ৬৪ টি ক্রুজ জাহাজের সেন্ট জন পোর্ট-এ ডাক পড়ে এবং প্রতিটি গড়ে ২৬০০ যাত্রী বহন করে।
ভূগোল
মোটামুটি বর্গকার, নিউ ব্রান্সউইক উত্তরে কেবেক, পূর্বে আটলান্টিক মহাসাগর, দক্ষিণে ফান্ডে উপসাগর এবং পশ্চিমে মার্কিন রাজ্য মেইন-এর সীমান্ত অবস্থিত। প্রদেশের দক্ষিণ-পূর্ব কোণে চিগেনেক্টের ইথ্মাসে নোভা স্কোশিয়া সংযুক্ত রয়েছে।
শকুন্তলা রেলওয়ে
শকুন্তলা রেলওয়ে বা শকুন্তলা রেলপথ কিলিক-নিক্সন অ্যান্ড কোম্পানি ১৯০৩ সালে  তৈরি করে। ১৯১০ সালে প্রথমে গ্রেট ইন্ডিয়ান পেনিনসুলা রেলওয়ে কোম্পানি(জিআইপিআরসি), পরে ১৯১৩ সালে জিআইপিআরসি-এর শাখা সেন্ট্রাল প্রভিন্স রেলওয়ে কোম্পানি (সিপিআরসি)-র হাতে তা হস্তান্তরিত হয়। স্বাধীনতার পর ১৯৫১ সালে সমস্ত বেসরকারি রেল কোম্পানিই ভারতীয় রেলের আওতায় চলে আসে। ব্যতিক্রম শুধুমাত্র শকুন্তলা রেল। কোনও এক অজ্ঞাত কারণে আজও এই রেল রয়েছে বেসরকারি মালিকানাতেই। ফলে ভারতের মধ্যে হয়েও ভারতীয় রেলের অন্তর্ভুক্ত নয় এই রেল। আজও এটি সিপিআরসি-র অধীনে। যা আবার ব্রিটিশ কোম্পানি কিলিক-নিক্সনের হাতে। শকুন্তলা রেল গিয়ে মিশেছে মুম্বই-নাগপুর-কলকাতা ব্রড গেজ লাইনের সঙ্গে। সেই সময় মুম্বই বন্দর থেকে ম্যানচেস্টারের কাপড় শিল্পের জন্য পাঠানো হতো প্রচুর পরিমাণ তুলো। অমরাবতী জেলা থেকে তুলো নিয়ে যাওয়ার কাজেই প্রধানত ব্যবহৃত হত এই রেল লাইন। ১৯২১ সালে ম্যানচেস্টারে তৈরি একটি জেডডি স্টিম ইঞ্জিন চলত এই লাইনে। ৭০ বছর পর ১৯৯৪-এর ১৫ এপ্রিল পুরনো ইঞ্জিনের বদলে একটি ডিজেল ইঞ্জিন আনা হয় শকুন্তলা রেলের জন্য। বর্তমানে মধ্য রেলের ভুষওয়াল ডিভিশনের মধ্যে রয়েছে এই শকুন্তলা রেল। কিন্তু মুর্তাজাপুর থেকে যাবতমল(১১৩ কিমি) এবং মুর্তাজাপুর থেকে আচলপুর (৭৬ কিমি) শকুন্তলা রেলের এই মোট ১৮৯ কিমি পথ আজও রয়েছে সিপিআরসি-র আওতায়।
সোয়াংলা
সোয়াংলা হল ভারতের হিমাচল প্রদেশের লাহৌল এবং স্পিতি জেলায় পাওয়া একটি উপজাতি সম্প্রদায়। তারা প্রাথমিকভাবে লাহৌল মহকুমার পট্টন অঞ্চলে বসতি স্থাপন করে। ভারতের আদমশুমারি অনুসারে, সোয়াংলা উপজাতির জনসংখ্যা ৯,৬৩০ জন (পুরুষ ৪,৮২৯ এবং মহিলা ৪,৮০১)।
ইন্টারপোল
right|thumb|লিওঁতে ইন্টারপোলের সদরদপ্তর। ইন্টারপোল বা ইন্টারন্যাশনাল ক্রিমিনাল পুলিশ অর্গানাইজেশন (International Criminal Police Organization – INTERPOL) একটি আন্তর্জাতিক সংস্থা যার প্রধান কাজ আন্তর্জাতিক পুলিশকে সহায়তা করা। এটি ১৯২৩ সালে ইন্টারন্যাশনাল ক্রিমিনাল পুলিশ কমিশন নামে প্রতিষ্ঠিত হয় এবং ১৯৪৬ সালে বর্তমানের নামে পরিবর্তিত হয়। ইন্টারপোলের বর্তমান সদস্য ১৯৪টি দেশ এবং এই সদস্যরাই বাৎসরিক চাদার মাধ্যমে ৫৯ মিলিয়ন ডলারের বাৎসরিক খরচ নির্বাহ করে। এর সর্বশেষ সদস্য দেশ ভানুয়াতু। প্রধান দপ্তর লিয়োঁ, ফ্রান্স-এ। এটি জাতিসংঘ-এর পর দ্বিতীয় বৃহত্তম আন্তর্জাতিক সংস্থা।
সদস্য রাষ্ট্রপুঞ্জ এবং সাব-সংস্থা
সাব-সংস্থা ইটালিকে দেখানো হলঃ
(ROC)
ভানুয়াতু
সদস্যহীন দেশগুলো
যে সব দেশগুলো ইন্টারপোলের সদস্য নয় তা নিন্মে দেখানো হলঃ
(তাইওয়ান)
মিসিসিপি মহাসড়ক ৪৭৩
মিসিসিপি হাইওয়ে ৪৭৩ (এমএস ৪৭৩) হল কেন্দ্রীয় মিসিসিপি অঙ্গরাজ্যের ছোট রাজপথ। এটার দক্ষিণ প্রান্ত  হিন্ডস–কপিয়াহ কাউন্টির এর সাথে সংযোগস্থাপন করে। রাস্তাটি উত্তরে টেরি পর্যন্ত ভ্রমণ করে এবং পশ্চিমে মোড় নেয়। এমএস ৪৭৩ টেরিতে প্রবেশ করে, শেষ হয়েছে ইন্টারস্টেট ৫৫(আই-৫৫) এবং ইউ.এস. রুট ৫১ এ।  ১৯৫৭ সালে এমএস ২৭ থেকে  ইউএস ৫১ তে নামকরণ করা হয়। ১৯৬৭ সালে এমএস ৪৭৩ স্টেট হাইওয়ে ব্যবস্থাপনা থেকে বাদ দেওয়া হয়। ১৯৯৫ সালে কাউন্টি লাইন আই-৫৫/ইউএস ৫১ থেকে আবার এই সিস্টেমে অন্তর্ভুক্ত করা হয়।
যাত্রাপথের বিবরণ
হিন্ডস বিভাগের পুরো রাস্তাটি বাঁধানো। এমএস ৪৭৩ জাতীয় মহাসড়ক ব্যাবস্থার (এন এইচ এস) অংশ নয়, একটি মহাসড়ক ব্যাবস্থাকে অর্থনীতি, গতিশীলতা ও জাতির প্রতিরক্ষা জন্য সবচেয়ে গুরুত্বপূর্ণ হিসেবে চিহ্নিত করা হয়। এমএস ৪৭৩ মিসিসিপি কোড § ৬৫-৩-৩ দিয়ে আইনত সংজ্ঞায়িত। ২০১২ সাল, মিসিসিপি পরিবহন অধিদপ্তর (এম ডি ও টি) হিসাব করেছিল ৫,৩০০ যানবাহন আই-৫৫/ইউএস ৫১ এর পূর্বে,এবং ১,৩০০ এর মত যানবাহন হিন্ডস-কপিয়াহ বিভাগের উত্তরে যায়। এমএস ৪৭৩ (৬.৪কিমি) এবং টেরীর জন্যে ০.৯৫ মাইল (১.৫৩ কিমি) মিসিসিপি পরিবহন অধিদপ্তর দ্বারা পরিচালিত হয়।
এমএস ৪৭৩ হিন্ডস–কপিয়াহ কাউন্টি থেকে শুরু হয়ে উত্তর দিকে চলে গেছে। এটা নিকটবর্তী কিছু ডোবা অতিক্রম করে এবং কিছু কাঁচা রাস্তার সাথে সংযোগ স্থাপন করে। প্রায় এক মাইল (১.৬ কি.মি.) পরে, এমএস ৪৭৩ মনকিউর রোডে ছেদ করে ও  আরও উত্তরে চলতে থাকে। বোজম্যান রোডে রাস্তাটি উত্তরপশ্চিমে মোড় নেয় এবং একটা ছোট জঙ্গলের মধ্যে দিয়ে চলতে থাকে। তারপর রাস্তাটি উত্তরে মোড় নেয় এবং ভ্যাগান ক্রিক অতিক্রম করে। উত্তরপশ্চিমে মোড় নিয়ে এমএস ৪৭৩ রোজমেরি রোডকে ছেদ করে এবং অবিলম্বে পশ্চিমের গাইনেস ড্রাইভ ও শ্যাডি ওকস দিয়ে চলতে থাকে।  রাস্তাটি টেরিতে প্রবেশ করে এবং একটা রেলরোড অতিক্রম করে, যেটার মালিক কানাডিয়ান ন্যাশনাল ও ইলিনয় সেন্ট্রাল।  রাস্তাটি উত্তরপশ্চিমে মোড় নেয় এবং টেরি শহরের কেন্দ্রস্থলে প্রবেশ করে। এমএস ৪৭৩ টেরি শহরের কেন্দ্রস্থল ত্যাগ করে এবং আই-৫৫ এর সামনের রাস্তার সাথে সংযোগ স্থাপন করে। রাস্তাটি পশ্চিমের গ্রীন গ্লাবেল রোড দিকে চলতে থাকে এবং আই-৫৫ এর ডায়মন্ড সংযোগস্থলে শেষ হয়।
ইতিহাস
১৯৫৭ সালে এমএস ৪৭৩ প্রথম নামকরণ করা হয়। এটা এমএস ২৭ এবং ইউএস ৫১-এর সংযোগকারী কঙ্কর বিছানো রাস্তা।  পরের বছর রাস্তাটি পাকা করা হয়।  ১৯৬০ সালে এমএস ৪৭৩ কপিয়াহ কাউন্টি থেকে  স্থানীয় রক্ষণাবেক্ষণে স্থানান্তর করা হয়।   দুই বছর পরে, ইউএস ৫১ এর সাথে আই-৫৫ সংযোগ স্থাপন করে এবং এমএস ৪৭৩ এর উত্তরপ্রান্ত পুরাতন ইউএস ৫১ এর সাথে একত্রিত হয়।  ১৯৬৭ সালে এমএস ৪৭৩ সাময়িকভাবে স্টেট হাইওয়ে সিস্টেম থেকে বাদ দেওয়া হয় এবং সেই একই বছরে টেরিতে নির্মিত আই-৫৫/ইউএস ৫১ এর সাথে অদলবদল হয়।   ১৯৭৪ সালে কপিয়াহ কাউন্টির পুরাতন জোটবদ্ধ রাস্তাটি পাকা করা হয়।    ১৯৯৫ সালে, এমএস ৪৭৩ আই-৫৫/ইউএস ৫১ পর্যন্ত প্রসারিত করা হয় এবং হিন্ডস কাউন্টির স্টেট হাইওয়ে সিস্টেম আবারও তালিকাভুক্ত হয়।
পিটার ওয়েব
পিটার নীল ওয়েব (Peter Webb; জন্ম: ১৪ জুলাই, ১৯৫৭) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন পিটার ওয়েব। দলে তিনি মূলতঃ ডানহাতে ব্যাটিং করতেন।
শৈশবকাল
ব্রাইটন ও হোভ সিসি, ইল্যান্ড ক্রিকেট ক্লাব, ডালউইচ ক্রিকেট ক্লাব ও স্টাফোর্ড ক্রিকেট ক্লাবে অংশগ্রহণের মাধ্যমে দীর্ঘদিন ধরে ইংল্যান্ড ক্রিকেটে জড়িত ছিলেন। এছাড়াও, স্টাফোর্ডশায়ার মাইনর কাউন্ট দলের পক্ষে একবার খেলায় অংশগ্রহণ করেছিলেন। তন্মধ্যে, ইল্যান্ড ও স্টাফোর্ড ক্রিকেট ক্লাবের পক্ষে পেশাদারী পর্যায়ে খেলেন। ১৯৭৯ সালে ইল্যান্ড ক্রিকেটে ক্লাবের স্কাইজ কাপের শিরোপা বিজয়ে ভূমিকা রাখেন।
অকল্যান্ড ক্রিকেট সোসাইটির সহায়তায় অনেক ইয়ং অকল্যান্ড ক্রিকেটার্সদের অন্যতম হিসেবে ইংল্যান্ড ভ্রমণের সুযোগ লাভ করেন ও তাদের দক্ষতা বৃদ্ধি করেন। এর কিছুকাল পরই নিউজিল্যান্ড ক্রিকেট কাউন্সিল লর্ডস ক্রিকেট স্কলারশিপ চালু করে। মার্টিন ক্রো এর প্রথম বৃত্তিপ্রাপক ছিলেন। ইংরেজ মহিলা ক্রিকেটার জেনেট ব্রিটিনের কাছ থেকে প্রশিক্ষণ গ্রহণ করেন। সারের চেসিংটনে তার পরিবারের সাথে বসবাস করতেন।
তরুণ অবস্থায় অকল্যান্ডভিত্তিক টি আতাতু ক্রিকেট ক্লাবে খেলতে শুরু করেন। চতুর্থ স্তরের দলের সদস্যরূপে ১৪ বছর বয়সী পিটার ওয়েব বিশ্ববিদ্যালয়ের বিপক্ষে তার প্রথম শতরানের ইনিংস খেলেন। এরপর, সাবার্বস ক্রিকেট ক্লাব ও ফাইনালি কর্নওয়াল ক্রিকেট ক্লাবে খেলেন। প্রত্যেক ক্লাবেই শুধুমাত্র মাঠেই অবদান রাখেননি তিনি। বরঞ্চ, প্রশিক্ষণসহ মার্ক গ্রেটব্যাচ ও অ্যাডাম প্যারোরে’র ন্যায় খেলোয়াড়দের পরামর্শকের দায়িত্বে ছিলেন।
প্রথম-শ্রেণীর ক্রিকেট
১৯৭৬-৭৭ মৌসুম থেকে ১৯৮৬-৮৭ মৌসুম পর্যন্ত পিটার ওয়েব প্রথম-শ্রেণীর খেলোয়াড়ী জীবন চলমান ছিল। ১৯৬৭-৬৮ মৌসুমে অকল্যান্ড প্রাইমারি স্কুলসের পক্ষে খেলেন। নর্থ আইল্যান্ড প্রাইমারি স্কুলস দলের অধিনায়কত্ব করেন। ১৬ বছর বয়সে ব্রাবিন শীল্ড ক্রিকেট, ১৭ বছর বয়সে রথম্যানস অনূর্ধ্ব-২৩ ও ১৮ বছর বয়সে অকল্যান্ডের পক্ষে খেলেন। অকল্যান্ডের পক্ষে ঐ স্তরের সকল দলের অধিনায়কের দায়িত্বে ছিলেন। শেল সিরিজ চ্যাম্পিয়নশীপের একদিনের প্রতিযোগিতায় অকল্যান্ডের অধিনায়কত্ব করেন। এছাড়াও, নিউজিল্যান্ড ব্রাবিন ও রথম্যানস দল, ইয়ং নিউজিল্যান্ড ও পূর্ণাঙ্গ নিউজিল্যান্ড দলে খেলার সুযোগ পান। ইংল্যান্ডে থাকাকালীন স্টাফোর্ডশায়ারের পক্ষে একটি খেলায় অংশ নিয়েছিলেন তিনি।
১৯৮৬ সালে স্পোর্টস টার্ফ মেইটেনেন্সের বৃত্তি নিয়ে উইল্টশায়ারের মার্লবোরা কলেজে ভর্তি হন। একই বছর পিটার ম্যানসফিল্ড এনডিটি (ইউকে)’র তত্ত্বাবধানে গ্রাউন্ডসম্যান এনটিসি এন্ড এনপিসি (ইউকে) ইনস্টিটিউটে ভর্তি হন। ওয়েব প্রথম বিদেশী প্রার্থী হিসেবে উভয় পরীক্ষায় কৃতকার্য হন।
সমগ্র খেলোয়াড়ী জীবনে দুইটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন পিটার ওয়েব। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ৮ ফেব্রুয়ারি, ১৯৮০ তারিখে ডুনেডিনে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ২২ ফেব্রুয়ারি, ১৯৮০ তারিখে ক্রাইস্টচার্চে একই দলের বিপক্ষে সর্বশেষ টেস্টে অংশ নেন তিনি।
ব্যক্তিগত জীবন
সারেভিত্তিক রিডিং ব্লু কোট স্কুল ও রিডস স্কুলের প্রধান মাঠ কর্মকর্তার দায়িত্ব পালন করেন। একই সাথে উভয় প্রতিষ্ঠানেই ক্রিকেট খেলায় প্রশিক্ষণ দিতেন। নিউজিল্যান্ডে ইডেন পার্ক অকল্যান্ডে মাঠকর্মী দলের সদস্যরূপে কাজ করেন। পরবর্তীতে, অকল্যান্ডের মেলভিল পার্কের প্রধান মাঠকর্মকর্তা হন।
ভান্তিয়া
ভান্তিয়া হল ভারতের গুজরাত রাজ্যের একটি রাজপুত গোষ্ঠী।
উৎপত্তি
ভান্তিয়ারা ছিল মূলত রাজপুত। তারা তাদের জমিগুলি আহমেদাবাদের সুলতানদের কাছে সমর্পণ করেছিল শুধুমাত্র জমির আইল (ভান্তি) রেখে।
প্রভা খেতান
প্রভা খেতান (১ নভেম্বর ১৯৪২ - ২০ সেপ্টেম্বর ২০০৮) ছিলেন একজন ভারতীয় ঔপন্যাসিক, কবি, শিল্পউদ্যোক্তা এবং নারীবাদী। তিনি 'প্রভা খেতান ফাউন্ডেশন' এর প্রতিষ্ঠাতা প্রধান ছিলেন এবং নারীবাদ প্রচারে অনেক কাজ করেছেন।
কাজ
১৯৬৬ সালে তিনি 'ফিগারেট' নামের একটি নারীবাদী সংস্থা গড়ে তোলেন। ১৯৭৬ সালে তিনি একটি লেদার রপ্তানীকারক কম্পানী খোলেন। 'কোলকাতা চেম্বার অব কমার্স' এর একমাত্র নারী সভাপতি ছিলেন এই প্রভা। তিনি 'ট্যালেন্টেড ওম্যান' এবং 'টপ পার্সোনালটি' খেতাব লাভ করেছিলেন তার লেখনীর জন্যে। তিনি ফরাসী নারীবাদী লেখিকা সিমোন দ্য বোভোয়ার এর 'ল্য দ্যজিয়েম সেক্স' ('দ্বিতীয় লিঙ্গ') এর হিন্দি অনুবাদ 'স্ত্রী উপেকশিতা' ('নারী উপেক্ষিতা') লিখেছিলেন। তার আত্মজীবনীমূলক গ্রন্থ হচ্ছে 'আন্নিয়া সে আন্নানিয়া' ('অন্য থেকে অনন্য')। কোলকাতা বিশ্ববিদ্যালয় থেকে দর্শন শাস্ত্রে স্নাতকোত্তর ডিগ্রীধারী প্রভা ফরাসী দার্শনিক জঁ-পল সার্ত্র্‌ এর অস্তিত্ববাদ এর ওপর পিএইচডি করেন।
হারিস খান
হারিস খান (জন্ম ২৫ মার্চ ১৯৯৫) একজন পাকিস্তানি ক্রিকেটার। ২০১৩ থেকে ২০১৫ সাল পর্যন্ত হায়দরাবাদের হয়ে এগারোটি প্রথম-শ্রেণীর এবং তেরোটি লিস্ট এ ম্যাচ খেলেছেন
রূপ রানী
রূপ রানী ১৯৯৭-২০০২ অবধি দীন নগরকে প্রতিনিধিত্বকারী পাঞ্জাব বিধানসভায় ভারতীয় জনতা পার্টির বিধায়ক ছিলেন। পরবর্তীকালে অরুণা চৌধুরী তাঁর স্থলাভিষিক্ত হন।
সোমনাথ হোড়
প্রারম্ভিক জীবন
১৯২১ সালে অধুনা বাংলাদেশের চট্টগ্রামে উনি জন্মগ্রহণ করেন। ছোটবেলায় বাবাকে হারানোর পর আত্মীয়র সাহায্যে উনি স্কুল পাশ করেন।
সম্বন্ধ বিপণন
থাম্ব|অনুমোদিত অনুমোদিত বিপণনের কৌশলগুলি চিত্র দেখায় সম্বন্ধ বিপণন (ইংরেজি: affiliate marketing) বা অ্যাফিলিয়েট মার্কেটিং হলো এমন এক ধরনের কর্ম-দক্ষতাভিত্তিক বিপণন প্রক্রিয়া যেখানে এক বা একাধিক বিপণনকারিরা (বা মার্কেটাররা) একটি নির্দিষ্ট ব্যবসায় প্রতিষ্ঠানের সাথে জড়িত হয়ে ঐ প্রতিষ্ঠানে গ্রাহক আনার জন্য তাদের বিপণন দক্ষতা প্রয়োগ করে থাকে এবং গ্রাহক আনার পর উক্ত ব্যবসায় প্রতিষ্ঠান পুরস্কার-স্বরূপ বিপণনকারিদের দিনশেষে কিছু নগদ অর্থ প্রদান করে থাকে। এই ধরনের বিপণন ব্যবস্থায় চারটি প্রধান ভিত্তি রয়েছেঃ ব্যবসায়ীগণ (যারা খুচরা বিক্রেতা বা ব্র্যান্ড নামেও পরিচিত), অ্যাফিলিয়েট নেটওয়ার্ক (যেখানে ব্যবসায় মালিক এবং বিপণনকারী বা অ্যাফিলিয়েটরা এসে মিলিত হয়), প্রচারক (বিপণকারী বা মার্কেটার) এবং গ্রাহক। সম্বন্ধ বিপণন ব্যবস্থা বিকশিত হয়েছে মাধ্যমিক স্তরের প্রতিযোগী, বিশেষ করে ব্যবস্থাপনা সংস্থা, সুপার-অ্যাফিলিয়েট এবং বিক্রেতা বা সরবরাহকারীদের উত্থানের ফলে।
সম্বন্ধ বিপণন ইন্টারনেট মার্কেটিং-এর অন্যান্য পদ্ধতির উপরও কিছু কিছু ক্ষেত্রে প্রভাব বিস্তার করতে শুরু করেছে কেননা এই ধরনের বিপণন ব্যবস্থা প্রায়ই নিয়মিত-বিপণন পদ্ধতি গ্রহণ করে থাকে। আর সেই পদ্ধতিগুলো হলো সার্চ ইঞ্জিন অপ্টিমাইজেশান বা এসইও, সার্চ ইঞ্জিন মার্কেটিং (পিপিসি - পেই পার ক্লিক), ই-মেইল মার্কেটিং, কন্টেন্ট মার্কেটিং এবং প্রদর্শন বিপণন।
সম্বন্ধ বিপণনকে অনেক সময় রেফারেল মার্কেটিং (এটি এমন এক ধরনের বিপণন প্রক্রিয়া যেখানে মৌখিক যোগাযোগের মাধ্যমে একটি পণ্যের বিপণন প্রসার সাধিত হয়) এর সাথে গুলিয়ে ফেলা হয়। কেননা এই উভয় ধরনের বিপণন ব্যবস্থাই খুচরা বিক্রেতাদের কাছে বিক্রয় কার্যক্রম পরিচালনা করার জন্য তৃতীয় পক্ষের সহায়তা নিয়ে থাকে। যদিও উভয়ই বিপণন ব্যবস্থার স্বতন্ত্র রূপ কিন্তু তারপরও উভয়ের মধ্যে কিছু পার্থক্য বিদ্যমান আছে। সম্বন্ধ বিপণন বা অ্যাফিলিয়েট মার্কেটিং বিক্রয় পরিচালনার জন্য সম্পূর্ণ আর্থিক প্ররোচণার উপর নির্ভরশীল যেখানে রেফারেল মার্কেটি নির্ভরশীল শুধু বিশ্বাস এবং ব্যক্তিগত সম্পর্কের উপর।
সম্বন্ধ বিপণন বিজ্ঞাপণদাতাদের কর্তৃক মাঝে-মধ্যে উপেক্ষিত হয়। কেননা যেখানে সার্চ ইঞ্জিন, ই-মেইল এবং ওয়েব সিন্ডিকেশ্যান অনলাইন বিক্রেতাদের সিংহভাগ মনোযোগ আকর্ষণে সফল, সেখানে সম্বন্ধ বিপণন তুলনামূলকভাবে দৃষ্টি আকর্ষণে কম সফল। কিন্তু তারপরও সম্বন্ধ বিপণন বা অ্যাফিলিয়েট মার্কেটিং অনলাইন বিপণন এবং কৌশলগত বাজারজাতকরণের ক্ষেত্রে গুরুত্বপূর্ণ ভূমিকা পালন করে চলেছে।
প্রথম জোইলোস দিকাইওস
প্রথম জোইলোস দিকাইওস (Ζωίλος Α΄ ὁ Δίκαιος) একজন ইন্দো-গ্রিক রাজা ছিলেন, যিনি ১৫০ অথবা ১৩০ খ্রিস্টপূর্বাব্দ থেকে ১৩৫ অথবা ১২০ খ্রিস্টপূর্বাব্দ পর্য্যন্ত পারোপামিসাদাই ও আরাখোশিয়া অঞ্চল শাসন করেন।
রাজত্বকাল
অসমুন্ড বোপেয়ারাচ্চির মতে, প্রথম জোইলোস দিকাইওস ১৩০ খ্রিস্টপূর্বাব্দ ১২০ খ্রিস্টপূর্বাব্দ পর্যন্ত রাজত্ব করেন। যেহেতু প্রথম জোইলোস দিকাইওসের মুদ্রার ওপর প্রথম মেনান্দ্রোস সোতের নিজের নাম উৎকীর্ণ করেন বলে প্রমাণ পাওয়া গেছে, তাই সিনিয়রের মতে তার রাজত্বকাল প্রথম মেনান্দ্রোস সোতেরের সময় শুরু হয়। সিনিয়র তার রাজত্বকাল ১৫০ খ্রিস্টপূর্বাব্দ থেকে ১৩৫ খ্রিস্টপূর্বাব্দ বলে মনে করেছেন।
মুদ্রা
প্রথম জোইলোস দিকাইওস প্রচলিত রৌপ্যমুদ্রাগুলিতে মুকুট পরিহিত হেরাক্লিসের দণ্ডায়মান চিত্র মুদ্রিত রয়েছে, যার বাম হাতে সিংহের চামড়া ও গদা রয়েছে ও অপর পিঠে নিজের প্রতিকৃতি রয়েছে। কয়রকটি মুদ্রায় পালি ভাষায় খরোষ্ঠী লিপিতে ধার্মিকস কথাটি উৎকীর্ণ রয়েছে। তার ব্রোঞ্জ নির্মিত মুদ্রাগুলি চতুর্ভুজাকৃতি বিশিষ্ট এবং সেখানে হেরাক্লিসের হাতে গদার সাথে সিথিয়দের হ্রস্বাকৃতি তূণীরের চিত্র রয়েছে।
কান্ধলা
কান্দাহালা ভারতের উত্তর প্রদেশ রাজ্যের শামলী জেলার একটি শহর ও পৌরসভা।
ভৌগোলিক উপাত্ত
কান্ধলা অবস্থিত। এর গড় উচ্চতা হল ২৪১ মিটার (৭৯০ ফিট)। কান্ধলার পোস্ট কোড জিপও-২৪৭৭৭৫। সুন্ন, কিওয়ানা, আলদী পাঞ্জোখড়া, গুজরপুর, জাসালা, ভরসি, ভবিসা, লিসার, হাজীপুর, ডাঙ্গরোল ও দুগাদদা, গাংগেরু, আইলুমের গদি শ্যাম এই কান্ধলার অবস্থিত কয়েকটি গ্রাম।
জনসংখ্যার উপাত্ত
২০১১ সালের আদম শুমারির প্রকাশিত প্রতিবেদন অনুসারে কান্ধলা পৌরসভা পরিষদের জনসংখ্যা হল ৪৬৭৯6 জন, যার মধ্যে ২৪,৫৩৫ পুরুষ এবং ২২,২৬১১ জন মহিলা।
জুবেইদা
জুবেইদা বেগম ধনরাজগীর (১৯১১-১৯৮৮) একজন ভারতীয় চলচ্চিত্র অভিনেত্রী ছিলেন। তিনি প্রথম ভারতীয় টকি চলচ্চিত্র আলম আরা (১৯৩১) তে অভিনয় করেছিলেন। তার কৃতিত্বগুলো প্রাথমিকভাবে প্রকাশ পায় হিট দেবদাস চলচ্চিত্রে (১৯৩৭) এবং সাগর মুভিয়েটনের প্রথম টকি মেরি জান চলচ্চিত্রেও তার একই ধরনের অবদান রয়েছে।
প্রান্তিক জীবন
পশ্চিম ভারতেরগুজরাটের সুরত শহরে জন্ম নেওয়া জুবেইদা ছিলেন একজন মুসলিম রাজকন্যা।তিনি শচীন রাজ্যের তৃতীয় নবাব সিদি ইব্রাহিম মুহাম্মদ ইয়াকুত খান ও ফাতিমা বেগমের কন্যা। তাঁর দুই বোন ছিলেন সুলতানা ও শেহজাদি, তারা দুজনেই অভিনেত্রী। পরিবারের মেয়েদের চলচ্চিত্রে কাজ করা সম্মানজনক বা উপযুক্ত  হিসাবে বিবেচিত না হওয়ায় এমন কিছু মেয়ের মধ্যে তিনি ছিলেন যারা কেবল কম বয়সে চলচ্চিত্রে প্রবেশ করেছিলেন।
পেশা জীবন
জুবেইদার যখন মাত্র ১২ বছর বয়স তখন তিনি কোহিনূরে আত্মপ্রকাশ করেছিলেন। ১৯২০ এর দশকে তিনি সুলতানার সাথে পর্দায় খুব কম সময়ে উপস্থিত হয়েছিলেন। ততক্ষণে তিনি ভারতীয় চলচ্চিত্রের অন্যতম সেরা শীর্ষস্থানীয় মহিলা হয়ে উঠেছিলেন। দুই বোনের অভিনয়ে একটি চলচ্চিত্র ছিল ১৯৪৪ সালের  কল্যাণ খাজিনা চলচ্চিত্র।  জুবেইদার প্রথম ব্লকবাস্টারে পর্দাটিও ভাগ করে নিয়েছিল। এই ছবিটির দু'বছর আগে মুক্তি পেয়েছে বীর অভিমন্যু, তাদের মা হিসাবে ফাতিমা বেগমও একটি গুরুত্বপূর্ণ চরিত্রে অভিনয় করেছিলেন।
১৯২৫ সালে জুবাইদা নয়টি মুক্তি পেয়েছিল, এর মধ্যে কালা ছোর, দেবদাসি এবং দেশ কা দুষ্মান। এক বছর পরে তিনি তার মায়ের ছবি বুলবুল-ই-পারিস্তানে অভিনয় করেছিলেন। ১৯২৭ সালে লায়লা মজনু, নানন্দ ভোজাই এবং নেভাল গান্ধীর বলিদান চলচ্চিত্রগুলি তার জন্য স্মরণীয় ছিল যা এই সময়ের জন্য এটি খুব সফল চলচ্চিত্র ছিল। রবীন্দ্রনাথ ঠাকুরের 'বালিদান' অবলম্বনে, সুলোচনা দেবী, মাস্টার বিতাল এবং জল খাম্বট্ট অভিনয় করেছিলেন। এটি বাংলার নির্দিষ্ট কালী মন্দিরে বহু বছরের প্রাচীন পশু বলির প্রথাটির নিন্দা করেছে। ভারতীয় সিনেমাটোগ্রাফ কমিটির সদস্যরা এই "দুর্দান্ত এবং সত্যিকারের ভারতীয় চলচ্চিত্রে" আনন্দ  পেয়েছিলেন। এর ইউরোপীয় সদস্যরা সুপারিশ করেছিল যে এটি বিদেশে পর্দায় দেখানোর জন্য এটাকে তাদের দেশে প্রেরণ করা হোক।
৩০ দশক এবং ৪০ এর দশকের প্রথম দিকে 'তিনি জল মার্চেন্টের সাথে একটি হিট গ্রুপ নামে একটি দল তৈরি করেছিলেন এবং সুভদ্রা, উত্তরা ও দ্রৌপদীর মতো চরিত্রে অভিনয় করে বেশ কয়েকটি সফল পৌরাণিক ছবিতে অভিনয় করেছিলেন। তিনি এজরা মিরের জারিনার মতো চলচ্চিত্রের সাথে আবেগের চিত্রায়ণেও সফল হয়েছিলেন।  এই চলচ্চিত্রে তিনি একটি প্রাণবন্ত, উদ্বায়ী সার্কাসের মেয়ে চরিত্রে অভিনয় করেছিলেন। যার চুম্বন পর্দা তুলে ধরেছিল এবং সেন্সরশিপ নিয়ে তীব্র বিতর্ক শুরু করেছিল।
১৯৩৪ সালে তিনি নানুভাই ভকিলের সাথে মহালক্ষ্মী মুভিটোন স্থাপন করেন এবং গুল-ই-সোনোবার এবং রসিক-ই-লায়লায় বক্স-অফিসের বনানজাস গ্রহণ করেছিলেন। ১৯৪৪ সাল পর্যন্ত তিনি এক বছরে দু'একটি ছবিতে হাজির হয়েছিলেন। নির্দোষ আবলা ছিল তাঁর শেষ ছবি।
মৃত্যু
জুবেইদা তার শেষ জীবনের বছরগুলি পরিবারের সাথে তার বোম্বে প্রাসাদের ধনরাজ মহলে কাটিয়েছিলেন। ১৯৮৮ সালে তিনি মারা যান এবং তাঁর ছেলেমেয়ে এবং নাতি-নাতনিদের মাঝে তাকে দক্ষিণ মুম্বাইয়ের কোলবা, দক্ষিণা মাতা ছত্রপাঠী শিবাজি মহারাজ মার্গ, অ্যাপোলো বন্দরে সমাধিস্থ করা হয়। তারপরে সেখানে তাঁর পুত্র হুমায়ুন এবং নাতি-নাতনি ধনরাজগীর, অশোক ধনরাজগীর, রিয়া পিল্লাই এবং ক্যারেন নিনা, এবং তার পুত্র জেমস মাইকেল রয়েছেন।
ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো
ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো (১৯৫৩-১৯৮৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ আ-ম্দো-ঝ্বা-দ্মার  উপাধিধারী বৌদ্ধ লামা ছিলেন।
সংক্ষিপ্ত জীবনী
ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো ১৯৫৩ খ্রিষ্টাব্দে তিব্বতের আমদো অঞ্চলের ম্দা'-ব্ঝি'ই-বা-রিন নামক স্থানে জন্মগ্রহণ করেন। তার পিতার নাম ছিল কুন-ভো  এবং মাতার নাম ছিল ফ্যুগ-মো-ম্ত্শো । জন্মের পর তার পিতামহ তার নাম রাখেন ঝাল-দ্কার-স্ক্যাব্স । ১৯৫৪ খ্রিষ্টাব্দে চতুর্দশ দলাই লামা তাকে ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো  নামক পঞ্চম আ-ম্দো-ঝ্বা-দ্মার  উপাধিধারী বৌদ্ধ লামার পুনর্জন্ম রূপে চিহ্নিত করেন ও তার নতুন নাম রাখেন ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো। চার বছর বয়সে তাকে ধি-ত্শা-দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস বৌদ্ধবিহারে নিয়ে গিয়ে শিক্ষাদান শুরু করা হয়। সাম্যবাদী চীন সরকারের তিব্বত অধিগ্রহণ এবং সাংস্কৃতিক বিপ্লবের সময় তিনি পশুচারণ করে জীবন অতিবাহিত করতে বাধ্য হন। ১৯৮০-এর দশকে তিনি পুনরায় ধি-ত্শা-দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস বৌদ্ধবিহারে ফিরে এসে পুনরায় ধর্মশিক্ষা লাভ করেন এবং শ্রমণের শপথ গ্রহণ করেন। ১৯৮৭ খ্রিষ্টাব্দে চৌত্রিশ বছর বয়সে তার মৃত্যু হয়।
ভূমি ব্যবহার, ভূমি-ব্যবহার মূল্য এবং বনবিদ্যা
ভূমি ব্যবহার, ভূমি ব্যবহার মূল্য এবং বনবিদ্যা (এলইউএলইউসিএফ), যা বনজ ও অন্যান্য ভূমি ব্যবহার (এফওএলইউ) হিসেবেও পরিচিত, সংযুক্ত জাতিসংঘের জলবায়ু পরিবর্তন সচিবালয় দ্বারা "গ্রিনহাউজ গ্যাস উদ্ভাবনী খাত হিসাবে সঙ্গায়িত করা হয়েছে, যে খাতে মানব প্ররোচিত ভূমি ব্যবহার যেমন- জনবসতি ও বাণিজ্যিক ব্যবহার, ভূমি ব্যবহার পরিবর্তন এবং বনজ কার্যক্রম দ্বারা সৃষ্ট গ্রিনহাউজ গ্যাসের নির্গমন ও অপসারণকে আওতাভুক্ত করা হয়েছে।" বৈশ্বিক কার্বন চক্রের উপর এলইউএলইউসিএফ এর প্রভাব রয়েছে এবং এই ক্রিয়াকলাপগুলো পরিবেশ থেকে কার্বন ডাই-অক্সাইড ( অথবা, আরও সাধারণভাবে, কার্বন) যুক্ত করতে বা অপসারণ করতে পারে যা জলবায়ুকে প্রভাবিত করে। এলইউএলইউসিএফ জলবায়ু পরিবর্তন সম্পর্কিত আন্তঃসরকারী প্যানেল ( আইপিসিসি) এর দুটি প্রধান প্রতিবেদনের বিষয় হয়ে দাঁড়িয়েছে। উপরন্তু, জৈব বৈচিত্র্যের জন্য ভূমি ব্যবহারের গুরুত্বপূর্ণ ভূমিকা রয়েছে।
ভূমি ব্যবহার, ভূমি ব্যবহার মূল্য এবং বনবিদ্যার জলবায়ুগত প্রভাব
ভূমি ব্যবহার পরিবর্তন বায়ুমন্ডলে কার্বন ডাই-অক্সাইড ঘনত্বের কারণ হতে পারে এবং তার ফলে এটি বিশ্বব্যাপী জলবায়ু পরিবর্তনের একটি সহায়ক। আইপিসিসি ধারণা করে যে, ভূমি ব্যবহার পরিবর্তন ( যেমন- বন কে কৃষিজমিতে রূপান্তর করা) প্রতিবছর পরিবেশে ১.৬ ± ০.৮ জি.টি কার্বন নির্গমনে অবদান রাখে। তুলনার জন্য, কার্বন-ডাইঅক্সাইডের প্রধান উৎস, জীবাশ্ম জ্বালানি দহন এবং সিমেন্ট উৎপাদন থেকে প্রতিবছর ৬.৩ ± ০.৬ জি.টি. কার্বন নির্গমন হয়।
নির্গমন হ্রাস প্রতিশ্রুতিবদ্ধ কাইটো দলগুলো ( তথাকথিত সংযুক্তি ১ দলগুলো) কীভাবে ভূমি ব্যবহার, ভূমি ব্যবহার পরিবর্তন ও বনায়নে কার্বন স্টকের পরিবর্তনের জন্য জবাবদিহি করে, এই সিদ্ধান্তটি সেই নিয়মগুলো নির্ধারণ করে দেয়। সংযুক্তি ১ দলগুলো বন নিধন, পুনরায় বন সৃজন ও বনায়নের (বি আর্টিকেল ৩.৩) ফলে কার্বন স্টকের পরিবর্তনের জন্য কারণ দর্শাতে বাধ্য এবং বন ব্যবস্থাপনা, শস্য জমি ব্যবস্থাপনা, পশুচারণ ভূমি ব্যবস্থাপনা ও ভূ-গর্ভস্থকরণজনিত( বি. আর্টিকেল ৩.৪) নির্গমনের জবাবদিহিতে স্বতঃস্ফূর্ত।
বৈষ্ণিক উষ্ণায়নকে ২° সেলসিয়াসে (৩.৬° ফারেনহাইট) সীমাবদ্ধ করতে প্যারিস চুক্তির লক্ষ্য অর্জনে ভূমি ব্যবহার ক্ষেত্রটি গুরুত্বপূর্ণ।
ক্লাইমেট মডেলিং কমিউনিটি দ্বারা জলবায়ুতে ভূমি ব্যবহার পরিবর্তনের প্রভাবটি অধিক স্বীকৃত। রিজিওনাল ক্লাইমেট মডেল (আরসিএম) দ্বারা আঞ্চলিক বা স্থানীয় স্কেলগুলোতে এলইউসি এর প্রভাবটি মূল্যায়ন করা যেতে পারে। তবে এটি বিশেষ করে বৃষ্টিপাতের মতো স্বভাবত সশব্দ পরিবর্তনশীলগুলোর জন্য কঠিন। এজন্যে, এটিকে আরসিএম এনসেম্বল সিমুলেশন নির্বাহ করার পরামর্শ দেওয়া হয়।
ভূমি ব্যবহার এবং জীববৈচিত্র্য
ভূৃমি ব্যবহারের পরিমাণ ও ধরনগুলো বন্যজীবের বসবাসকে সরাসরি প্রভাবিত করে এবং এর ফলে, স্থানীয় ও বৈশ্বিক জীববৈচিত্র্য প্রভাবিত হয়। প্রাকৃতিক গাছপালা ( যেমনঃ উপবন) থেকে শুরু করে মানব প্ররোচিত অন্যান্য পরিবর্তনের জন্য আবাসস্থল ক্ষতি, অবক্ষয় এবং খন্ডীকরণ ঘটতে পারে, জীববৈচিত্র্যের উপর এই সবেরই বিধ্বংসী প্রভাব রয়েছে। ভূমি রূপান্তর হলো স্থলজ প্রজাতি বিলুপ্তির একক বৃহত্তম কারণ। মাংসাশী প্রাণীদের বিপন্ন অবস্থার জন্য দায়ী ভূৃমি রূপান্তরের একটি উদাহরণ হলো আফ্রিকান বন্য কুকুর, লাইক্যাওন পিকটাস, এর আবাসস্থল হ্রাস।